เฮียริงกองREIT
ก.ล.ต.เปิดรับฟังความคิดเห็นร่างประกาศกอง REIT จนถึงวันที่ 29 ก.พ.นี้
7 ก.พ. 2555

ก.ล.ต.เปิดรับฟังความคิดเห็นร่างประกาศกอง REIT จนถึงวันที่ 29 ก.พ.นี้
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดรับฟังความเห็น (เฮียริง) ร่างประกาศเกี่ยวกับการออกและเสนอขายหน่วยลงทุนกองทรัสต์เพื่อการลงทุนในอสังหาริมทรัพย์ (REIT) และประกาศที่เกี่ยวข้องรวม 7 ฉบับ ตั้งแต่วันนี้จนถึงวันที่ 29 ก.พ. 2555
ทั้งนี้ ก.ล.ต.มีแนวคิดที่จะนำธุรกรรมทรัสต์มาใช้เพื่อพัฒนาการระดมทุนและการลงทุนในอสังหาริมทรัพย์ให้เป็นไปตามแนวทางสากล โดยจะเปิดโอกาสให้บริษัทที่เชี่ยวชาญด้านการลงทุนในอสังหาริมทรัพย์ทำหน้าที่บริหารจัดการกอง REIT ได้
นอกจากนี้ หลักเกณฑ์กอง REIT จะยืดหยุ่นและคล่องตัวกว่ากองทุนรวมอสังหาริมทรัพย์ในปัจจุบัน ขณะที่หลักเกณฑ์การกำกับดูแลจะใกล้เคียงการกำกับดูแลบริษัทจดทะเบียนมากขึ้น โดยผู้ที่สนใจศึกษารายละเอียดและแสดงความคิดเห็นมาได้ที่เว็บไซต์ของ ก.ล.ต. (www.sec.or.th)